
Ko  "Uparwala"  Ya  "Allah  Miyan"  Kehna  Kaisa? 


Aala  Hazrat,  Sadarushshariah, 
Muftiye  Aazam  -e-  Hind, 

Bahrul  Uloom,  Faqeeh  -e-  Millat, 
Shaarahe  Bukhari, 

Hakeemul  Ummat,  Faiz  -e-  Millat 
Rahimahumullah  Ke  Fatawa 

Aaj  Kal  Dekha  Jata  Hai  Ke  Kayi  Log  Daurane  Gufatgi 
Allah  Ta'ala  Ko  Uparwala  Ya  Allah  Miya  Keh  Dete 
Hain  Maslan  Upar  Wala  Dekh  Raha  Hai,  Allah  Miya 
Dene  Wala  Hai,  Upar  Wala  Humare  Saath  Hai  Wagha 

Ye  Ek  Bahut  Badi  Ghalati  Hai  Jis  Se  Bachna  Bahut 
Zaroori  Hai 

Allah  Ta'ala  Ko  Upar  Wala  Ya  Allah  Miya  Kehna 
Sahih  Nahi  Hai  Kayi  Ulama  -e-  Kiram  Ne  Likha  Hai 
Ki  Allah  Ta'ala  Ko  Is  Tarah  Pukarna  Jaayez  Nahi 
Hai,  Chunache  Kuch  Ulama  Ke  Aqwal  Darje  Zail  Hai 

1)  Aala  Hazrat  Imam  Ahmad  Raza  Khan  Rahimahullahu  Ta'ala 
Likhte  Hai  Ki  Miya  Ka  Itlaaq  Na  Kiya  Jaye  Ke  Woh  Teen  Mana 
Rakhta  Hai  Un  Me  Se  Do  Rabbul  Izzat  Ke  Liye  Muhal  Hai,  Aaqa, 
Shauhar  Aur  Mard  Wa  Aurat  Me  Zina  Ka  Dalai  Lihaza  Itlaaq 
Mamnoo  Aur  Is  Par  Iftekhaar  Jahal 

(6 1 5j  <  14& 

(2)  Ek  Aur  Jagah  Likhte  Hai  Ki,  Sawal  Me  Isme  Jalalat  Ke 

Lafz  "Miya"  Maktub  Hai,  Woh  Mamnoo  Wa  Mayub  Hai,  Zuban  Urdu 
Me  Miya  Ke  Teen  Mana  Hai  Jis  Me  Do  Allah  Par  Muhal  Hai 
Lihaza  Is  Ka  Itlaaq  Mahemood  Nahi 

(276(/  <&j) 

(3)  Malfuzaat  e  Aalahazrat  Me  Bhi  Hai  Ki  Zubane  Urdu  Me  Miya 
Ke  Teen  Mana  Hai  Un  Me  Se  Do  Aise  Hai  Jin  Se  Shaane 
Uloohiyat  Paak  Munazzah  Hai  Aur  Ek  Ka  Sidq  Ho  Sakta  Hai  To 
Jab  Lafz  Do  Khabees  Mano  Me  Aur  Ek  Acche  Mana  Me  Mushtarak 
Thehra  Aur  Shara  Me  Warid  Nahi  To  Zaate  Baari  Par  Iska 

Itlaaq  Mamnoo  Hoga 

Is  Ke  Ek  Mana  Maula,  Allah  Ta'ala  Beshaq  Maula  Hai  Dusre 
Mana  Shauhar  Ke  Teesre  Mana  Zina  Ka  Dalai  Ke  Zani  Aur  Zaniya 
Me  Mutawassit  Ho 

(174i/<JjN _ ^ 

(4)  Khalifa  -e-  Aala  Hazrat,  Sadarushshariah,  Hazrat  Allama 
Mufti  Amjad  Ali  Aazmi  Alaihirrahma  Likhte  Hai  Ki  Allah 
Ta'alah  Ko  Miya  Kehna  Najaiz  Hai  Ki  Miya  Ka  Ek  Maana  Shauhar 
Ke  Hai 

(41 8t/  46  (iiLs-i) 

(5)  Muftiye  Azame  Hind,  Allama  Mustafa  Raza  Khan 
Alaihirrahama  Likhte  Hai  Ki  Allah  Ta'ala,  Allah  Azzawajjal, 

Allah  Subhanahu,  Allah  Azza  Shanahu  Ya  Jallah  Shanahu 
Waghaira  Kehna  Chahiye,  Miya  Na  Kehna  Chahiye 
Awaam  Me  Ye  Lafz  Bola  Jata  Hai,  Unhe  Is  Se  Ehtiraz  Kama 
Chahiye,  Tafseel  Ke  Liye  Ahkame  Shariat  Dekhe  Isme  Alahazrat 
Rahimahullahu  Ta'ala  Ne  Mufassal  Tahereer  Farmaya  Hai 
(Miya)  Bolna  Gunah  Nahi  Magar  Ye  Lafz  Us  Ki  Janab  Me  Bolna 
Bura  Hai  Us  Ki  Shan  Wa  Izzat  Ke  Laayeq  Nahin 

(6)  Shaarahe  Bukhari,  Allama  Mufti  Shariful  Haq  Amjadi 
Rahimahullahu  Ta'ala  Likhte  Hai  Ki  Is  Baare  Me  Mutaqaddimeen 
Ki  Kitabo  Me  Kuchh  Nahin  Mujaddide  Aazam,  Aalahazrat  Imam 
Ahmad  Raza  Rahimahullahu  Ta'ala  Ne  Apne  Fatawe  Me  Farmaya 
Hai  Ki  Allah  Azzawajal  Ko  Miya  Kahena  Mana  Hai,  Wajah  Ye  Hai 
Ki  Miya  Ke  Teen  Mana  Hai,  Maalik,  Shauhar  Aur  Zina  Ka  Dalai 
Jis  Lafz  Ke  Chand  Maana  Ho  Aur  Kuch  Muaani  Khabees  Ho  Woh 
Lafz  Shara  Me  Warid  Na  Ho  To  Us  Ka  Itlaaq  Allah  Azzawajalla 
Par  Mana  Hai 

Allama  Shami  Ne  Farmaya  : 

(567(j»  ,9^,  >at$jl 

Is  Ki  Misal  "Raina"  Hai,  Huzur  ^  Ke  Irshadaat  Jab  Sahaba  -e- 
Kiram  Acchi  Tarah  Sun  Na  Paate  Ya  Samajh  Na  Pate  To  Arz 
Karte  "Raina"  Yani  Humari  Riyayat  Farmaye 
Yahud  Ki  Lugat  Me  Raina  Ke  Maane  Bewaqoof  Ke  Hai,  Yahud  Bhi 
Raina,  Raina  Kehne  Lage  Aur  Woh  Us  Maana  -e-  Khabees  Ki 
Niyat  Se  Kehte  The  Allah  Azzawajal  Ne  Raina  Kehne  Se  Sahaba 

-e-  Kiram  Ko  Mana  Faramaya  Aur  Flukm  Flua  Ki  Unzurna  Kaho  Isi 
Tarah  Yahan  Bhi  Khatra  Flai  Aap  Allah  Azzawajjal  Ko  Miya  Kahe 
Aap  Ki  Niyat  Malik  Ki  FHogi  Lekin  Koi  Dahariya  Be  Deen  Dusre 
Khabis  Maane  Ki  Niyyat  Se  Kahe  To  Kaun  Rokega  Woh  Keh  Dega 
Ki  Aap  Bhi  To  Kehte  Flai  Is  Liye  Aise  Alfaz  Ke  Istemaal  Ki 
lajzat  Nahi 

( 1 3 7</  <1  b  ‘  JjIsJ) 


(7)  Aap  Rahimahullah  Ek  Dusri  Jagah  Likhte  Flai  Ki  Allah 
Azzawajal  Par  Lafz  Miya  Ke  Itlaaq  Ko  Flaram  Kisi  Ne  Bhi  Nahi 
Likha  Hai  Sirf  Mamnoo  Likha  Flai  Aur  Har  Mamnoo  Flaram  Nahi 
Hota,  Mamnoo  Makroohe  Tanzihi  Ko  Bhi  Shamil  Flai  Balki  Flazrat 
Muftiye  Aazame  Flind  Rahimahullahu  Ta'ala  Ne  Apne  Fatawe  Me 
Tashrih  Farmai  Flai  "Gunah  Nahi  Magar  Ye  Lafz  Us  Ki  Janab  Me 
Bolna  Bura  Flai  Us  Ki  Shaano  Izzat  Ke  Layek  Nahi" 

(138 

(8)  Flazrat  Allama  Mufti  Ismayeel  Flusain  Noorani 
Rahimahullahu  Ta'ala  Likhte  Hai  Ki  Muslmano  Ka  Muttafiqa 
Aqida  Hai  Ki  Allah  Ta'ala  Zamaan  Wa  Makaan  Se  Paak  Hai  Kyuki 
Allah  Ta'alah  Khaliq  Hai  Aur  Zamaan  Wa  Makan  Makhlook  Hai 
Allama  Ali  Bin  Sultan  Muhammad  Al  Qaari  Alaihirrahama  Likhte 
Hai  : 

lir4  j  (3  ^ 

Yani  Allah  Azzawajjal  Kisi  Jagah  Aur  Zamane  Ke  Saath 
Muttasif  Hone  Se  Paak  Hai  Kyuki  Zamana  Aur  Jagah  Makhlooq  Me 
Se  Hai  Jab  Ki  Allah  Ta'ala  Ki  Zaat  Azal  Se  Hai  Yani  Us  Waqt 
Se  Jab  Zamana  Aur  Jagah  Aur  Koi  Bhi  Chiz  Maujood  Nahi  Thi 

Allama  Fazle  Rasool  Badayuni  Alaihirrahama  Likhte  Hai  : 

^UxjIcxoLJ 

••  *  * 

(65^  ,o^xX-J!  o^sa-JI)*-^*-0^ 

Yani  Jab  Allah  Ta'ala  Ka  Jism  Se  Paak  Hona  Sabit  Ho  Gaya  To  Jism 
Ki  Lawazimaat  Se  Paak  Hona  Bhi  Sabit  Ho  Gaya  Lihaza  Allah 
Azzawajjal  Kisi  Qism  Ki  Rangat,  Mahek,  Shaql  Aur  Surat  Se  Paak 
Hai 

Na  Is  Ki  Koi  Inteha  Hai  Na  Kisi  Chiz  Ke  Andar  Hulul  Kiye  Hue  Hai 
Aur  Na  Woh  Kisi  Muayyan  Jagah  Se  Muttasif  Hai 

Humare  Zamane  Me  Log  Allah  Ta'ala  Ke  Liye  Umooman  "Upar  Wala" 
Ke  Alfaz  Istemaal  Kar  Jate  Hai  (Maslan  Kehte  Hai  Ki  Upar  Wala 
Dekh  Raha  Hai)  Ya  Allah  Ke  Kisi  Qaul  Ko  Bayan  Karte  Hue  Aasman 
Ki  Taraf  Ishara  Karte  Hai  Ya  Fariyaad  Aur  Dua  Karte  Hue  Aasman 
Ki  Taraf  Dekhte  Hai  In  Tamam  Surato  Me  Logo  Ka  Aqida  Aur 
Maqsad  Allah  Ta'ala  Ki  Bulandi  Ko  Zahir  Kama  Hota  Hai  Agar 
Waqai  Aisa  Hai  To  Ye  Kufr  Nahi  Hai  Warna  Aasman  Ki  Taraf  Haath 
Utha  Kar  Dua  Kama  Bhi  Mamnoo  Ho  Jayega 

Allama  Fazle  Rasool  Rahimahullah  Likhte  Hai  : 

Aasman  Agarche  Bulandi  Ki  Ek  Jagah  Hai  Lekin  Log  Us  Ki  Taraf 
Haath  Utha  Kar  Isliye  Dua  Karte  Hai  Ki  Woh  Dua  Ka  Qibla  Hai 
Jis  Tarah  Kaaba  Sharif  Namaz  Ka  Qibla  Hai  Jab  Ki  Jis  Ki  Ibadat 
Ho  Rahi  Hai  Woh  Kaaba  Me  Ya  Aasmano  Me  Thaherne  Se  Paak  Hai 

(66 ‘t^.0 

Agar  Koi  Allah  Ta'ala  Ko  Upar  Wala  Kehta  Hai  To  Fauran  Use 
Kafir  Nahi  Kaha  Jayega  Jab  Tak  Ki  Tehqeeq  Na  Ho  Jaye  Ki  Us  Ne 
Apne  Jumle  Se  Kya  Muraad  Liya  Hai 

Hazrat  Muaawiya  Bin  Hakam  Radiallaho  Ta'ala  Anho  Apni  Baandi 
Ko  Le  Kar  Huzur  Ki  Bargaah  Me  Hazir  Hue  Aap  Ne  Us  Baandi 
Se  Us  Ki  Iman  Ki  Tehqeeq  Ke  Liye  Pucha  Ki  Allah  Kahan  Hai?  Us 
Ne  Kaha  Aasman  Me 
Aap  ^  Ne  Puchha  Ki  Main  Kaun  Hoon? 

Us  Ne  Kaha  Ki  Aap  Allah  Ke  Rasool  Hain 

Huzur  Ne  Hazrat  Muawiya  Se  Farmaya  Ki  Is  Ko  Aazad  Kar  Do,  Ye 
Musalman  Hai 

(930 v 

Is  Hadees  Me  Baandi  Ne  Kaha  Ki  "Aasman  Me"  Aur  Is  Se  Baandi  Ka 
Maqsad  Jehat  Aur  Jagah  Ka  Taiyyun  Nahi  Tha  Balki  Ye  Batana  Tha 
Ki  Zameen  Ki  Tarah  Aasman  Me  Bhi  Us  Ki  Ibadat  Ki  Jati  Hai 
Chuki  Us  Ka  Maqsad  Jagah  Ka  Taiyyun  Nahi  Tha  Isi  Liye  Nabiye 
Kareem  Ne  Use  Musalman  Qarar  Diya,  Haan  Aagr  Kisi  Shakhs  Ka 
Maqsad  Allah  Azzawajal  Ke  Liye  Jagah  Ko  Sabit  Kama  Ho  To  Aise 
Shakhs  Ko  Tauba  Aur  Tajdide  Iman  Ka  Hukm  Diya  Jayega,  Hazrat 
Allama  Amjad  Ali  Aazmi  Rahimahullahu  Ta'alah  Fatawa  Qazi  Khan 
Ke  Hawale  Se  Likhte  Hai  Ki  Khuda  Ke  Liye  Makan  (Jagah)  Sabit 
Kama  Kufr  Hai  Ki  Woh  Makan  Se  Paak  Hai,  Ye  Kehna  Ki  Upar 
Khuda  Hai  Niche  Turn,  Ye  Kalima  Kufr  Hai  (_=— 

(98  (/qjA^Myi) 

(9)  Ek  Aur  Maqam  Par  Likhte  Hai  Ki  Allah  Ta'ala  Ko  Miya  Kehna 
Durust  Nahi  Hai,  Ulama  Ne  Is  Se  Bahut  Mumana'at  Farmayi  Hai 

(41 8(/  46  ijiizJ) 

Miya  Ka  Ek  Maana  Shauhar  Bhi  Hai  Aur  Allah  Azzawajal  Ki  Taraf 
Aise  Lafz  Ki  Nisbat  Kama  Durust  Nahi  Hai  Jis  Me  Allah 
Azzawajal  Ki  Shaan  Ke  Namunasib  Maana  Ka  Shaiba  Maujood  Ho 

(100^ 

(10)  Bahrul  Uloom,  Hazrat  Allama  Mufti  Abdul  Mannan  Aazmi 
Alaihirrahema  Likhte  Hai  Ki  Allah  Ta'ala  Ke  Liye  Miya  Lafz 
Nahi  Bolna  Chahiye  Ki  Is  Lafz  Ke  Aise  Maana  Bhi  Aate  Hai  Jin 
Ka  Itlaaq  Baari  Ta'ala  Par  Jaiz  Nahin 

(306 J  46  j — * 

(11)  Faqeehe  Millat,  Hazrat  Allama  Mufti  Jalaluddin  Ahmad 
Amjadi  Alaihirrahema  Likhte  Hai  Ki,  Allah  Ta'ala  Ko  Upar  Wala 
Bolna  Kufr  Hai  Kyuki  Is  Se  Jehat  Ka  Suboot  Hota  Hai  Aur  Us  Ki 
Zaat  Jehat  Se  Paak  Hai  Jaisa  Ki  Allama  Saadduddin  Taftazaani 
Alaihirrahama  Ne  Taherir  Farmaya  : 

j  ^  <3  lil 

••  •• 

(33 (jo  ootic-QjA) 

Lekin  Agar  Koi  Shakhs  Allah  Ta'alah  Ko  Upar  Wala  Bulandi  Wa 
Bartari  Ke  Maana  Me  Kahe  To  Use  Kafir  Na  Kahege  Magar  Is  Ko 
Bura  Hi  Janege  Aur  Qail  Ko  Is  Se  Rokege 

(  44  J*  <  1 5/  ‘ tJr'Jl  \  j~ 

(12)  Hakeemul  Ummat,  Allama  Mufti  Ahmad  Yaar  Khan  Naeemi 
Alaihirrahama  Likhte  Hai  Ke  Allah  Ta'ala  Ko  Miya  Nahi  Kehna 
Chahaiye  Kyuki  Urdu  Me  Miya  Malik  Ko  Bhi  Kahete  Hai  Aur 
Shauhar  Ko  Bhi,  Shauhar  Hone  Se  Allah  Paak  Hai 

J is  Lafz  Me  Acche  Bure  Dono  Tarah  Ke  Maana  Ho  Us  Ka  Istemaal 
Haq  Ta'ala  Ke  Liye  Nahi  Kama  Chahiye 

Nabiye  Kareem  ^  Ki  Bargaah  Me  Lafz  Raina  Bolne  Se  Roka  Gaya 
Tha  Kyuki  Is  Ke  Do  Muaani  Hai,  Ek  Accha  Aur  Ek  Bura  To  Jab 
Bargaah  -e-  Risalat  Me  Mushtarak  Lafz  Ka  Istemaal  Jaiz  Nahi  To 
Phir  Zaate  Baari  Ta'ala  To  Arfa  O  Aala  Hai 

(0  1 01 J 

(13)  Faiz -e-  Millat,  Hazrat  Allama  Mufti  Faiz  Ahmad  Owaisi 
Alaihirrahama  Likhte  Hai  Ki  Allah  Ta'ala  Ko  Miya  Kehna  Na 
Munasib  Hai  Kyuki  Humare  Urf  Me  Miya  Kahi  Baap  Ko  Kahi  Shauhar 
Ko  Kaha  Jata  Hai,  Urf  Shara  Par  Ghalba  Rakhta  Hai  Chunche 
Allama  Shami  Rahimahullah  Ne  Is  Mauzoo  Par  Mustaqil  Ek  Kitab 
Banam  "Nashrul  Urf"  Likhi  Hai 

Ye  Lafz  Allah  Ta'ala  Ke  Liye  Istemal  Nahin  Kama  Chahiye 
Agarche  In  Dono  Maano  Me  "Allah  Miya"  Na  Kahe  Lekin  Taaham  Urf 
Ke  Khilaf  Hai  Is  Liye  Aise  Lafz  Se  Ehtiraz  Lazim  Hai 

(ZlJ  6^) 

(14)  Hazrat  Allama  Professor  Mufti  Munibur  Rahman  Likhte  Hai 
Ki  Surah  Bani  Israyeel  Ki  Aayat  Number  1 10  Me  Irshade  Baari 
Ta'ala  Hai  : 


Tarjuma  :  Aye  Rasool  Aap  Keh  Dijiye  Ki  Turn  Allah  Keh  Kar 
Pukaro  Ya  Rahman  Keh  Kar  Pukaro  Jis  Naam  Se  Bhi  Aap  Pukaro  Us 
Ke  Sab  Hi  Naam  Acche  Hain 


Allah  Ta'ala  Ki  Zaat  Ko  Taabir  Karne  Ke  Liye  Isme  Zaat  "Allah" 

Hai  Is  Ke  Qareeb  Tar  Sifaati  Naam  "Rahman"  Baaqi  Is  Ke  Bahut 
Se  Sifaati  Naam  Hai  Jo  Quran  O  Hadees  Me  Mazkoor  Hai  Masalan 
Sattar,  Gaffaar,  Rauf,  Rahim  Waghaira 
Allah  Ta'ala  Ki  Zaat  Ko  Taabir  Karne  Ke  Liye  Jo  Bhi  Asma  Wa 
Sifaat  Aur  Kalimaat  Istemaal  Kiye  Jaye  Un  Ke  Liye  Zaroori  Hai 
Ki  Zaate  Baari  Ta'ala  Ke  Shayane  Shaan  Ho  "Miya"  Aur  "Sai" 

Aise  Kalimaat  Allah  Ta'ala  Ki  Zaat  Ke  Shayane  Shaan  Nahi  Hai 
Kyuki  Agarche  Istemaal  Karne  Wala  Unhe  Acche  Maano  Me  Istemaal 
Kar  Raha  Ho  Lekin  Un  Kamtar  Muaani  Ka  Wahem  Paida  Ho  Sakta  Hai 
Isi  Liye  Allah  Ta'ala  Ke  Isme  Jalalat  Ke  Saath  In  Kalimaat  Ka 
Istemaal  Durust  Nahi  Hai  Balki  Allah  Ta'ala,  Allah  Jalla 
Shanahu  Aur  Allah  Subhanahu  Wa  Ta'ala  Ya  Baari  Ta'ala  Kalimaat 
Istemaal  Kama  Chahiyein 


Zel  Me  Hum  Kutube  Lughat  Ke  Hawale  Se  Lafz  "Miya"  Aur  "Sai"  Ke 
Maana  Darj  Kar  Rahe  Hai,  Mulahiza  Farmaiye 

Miya  :  Urdu  Zuban  Me  Shauhar,  Khwaja  Sara,  Ek  Kalima  Jis  Se 
Barabar  Wale  Ya  Apne  Se  Kam  Darje  Shakhs  Ko  Khitab  Karte  Hai, 
Beta  Waghaira  Maano  Me  Bhi  Istemaal  Hota  Hai 

(  -  _ ^1  <-  -  ^ ^ I  jtlZJ) 

Sai  :  Khawind,  Faqeer,  Bhikari  Waghaira  Me  Istemaal  Hota  Hai 

( _ r _ -l _ *Ui  YLV) 

In  Muaani  Se  Aap  Bakhubi  Andaza  Laga  Sakte  Hai  Ki  Allah  Ta'ala 
Ke  Shayane  Shaan  Nahi  Hai,  In  Me  Se  Baaz  Maani  Aise  Hai  Jo 
Zaate  Baari  Ta'ala  Ke  Liye  Naqs  Aur  lhaanat  Ka  Pahlu  Rakhte 
Hai  Lihaza  Humari  Raaye  Me  "Allah  Miya"  Aur  "Allah  Sai"  Aise 
Kalimaat  Bolne  Se  Bilkul  Gurez  Kama  Chahiye  Aur  Apne  Gharo, 
Daftar,  Majalis  Aur  Apne  Bacchon  Ke  Saath  Gufatgu  Me  Allah 
Ta'ala  Ka  Zikr  Karte  Waqt  Is  Se  Ahetiyaat  Kama  Chahiye 
Allah  Ta'ala  Ki  Shaane  Jalalat  Bahut  Bulandtar  Hai  Woh  Har 
Naqs,  Aib  Aur  Kamzori  Se  Paak  Hai  Irshade  Baari  Ta'ala  Hai  : 


(oUUsJI)  &  Up  8y*J  I  uj  j 


"Aap  Ka  Rab  Jo  Badi  Izzat  Wala  Hai,  Har  Us  Aib  Se  Paak  Hai  Jo 
Woh  Bayan  Karte  Hai" 

Zaate  Paak  Risalate  Ma'ab  Ke  Liye  Bhi  Allah  Jalla  Shanahu  Ne 
Aisa  Do  Maano  Waala  Kalima  Istemaal  Karne  Se  Mana  Farmaya  Hai 
Jis  Ke  Maana  Shaane  Risalat  Ke  Mutabiq  Na  Ho  Khwah  Istemaal 
Karne  Wale  Ki  Niyyat  Bhi  Durust  Ho  Lekin  Is  Se  Koi  Badniyyat, 
Badmazhab  Aur  Badteenat  Shakhs  Door  Ka  Aisa  Maan  Murad  Le 
Sakta  Hai,  Jis  Se  lhaanat  Aur  Be  Adabi  Ka  Pahlu  Nikalata  Ho, 

Allah  Ta'ala  Ka  Irshad  Hai  : 


i-  \,»*  * 

s  &  "  i  $  >  '  j  '  i fe  jj  i  Uffi 

(104:8^1) 


"Aye  Iman  Walo!  (Agar  Daurane  Kalam  Rasoole  Kareem  Ko  Apni 
Janib  Mutawajjeh  Kama  Chaho  To)  Raina  Na  Kaho  Balki  Unzurna 
Kaho  Aur  (Adab  Ka  Takaza  Ye  Hai  Ki  Rasoolullah  Ki  Baat  Ko) 
Khub  Tawajjoh  Se  Suno  (Taki  Unhe  Dobara  Batane  Ki  Zahemat  Na 

Deni  Padhe) 


(29cA 

Mazkoora  Fatawe  Se  Bilkul  Wazeh  Flo  Jata  Hai  Ki  Allah  Ta'ala  Ko 
Upar  Wala  Ya  Allah  Miya  Kehna  Jaiz  Nahi  Hai  Balki  Baaz  Surto 
Me  Khatarnaak  Bhi  Sabit  Ho  Sakta  Hai 

Miya  Kehna  Haram  To  Nahi  Hai  Lekin  Mana  Hai  Kyuki  Is  Ke  Maano 
Me  Bure  Maana  Bhi  Maujood  Hai  Jin  Ka  Itlaaq  Zaate  Baari  Ta'ala 
Par  Hargiz  Jaiz  Nahi  Hai 

Allah  Ta’alah  Ko  Upar  Wala  Kehna  Sakht  Najaiz  Hai  Kyuki  Is  Se 
Jehat  Ka  Suboot  Hota  Hai  Aur  Allah  Ta'ala  Upar  Ya  Niche  Hone 
Se  Paak  Hai  Humein  Allah  Ta'ala  Ko  Un  Namo  Ke  Saath  Pukarna 
Chahaiye  Jo  Shara  Me  Warid  Hain  Ya  Jise  Ulama  Ne  Pasand 
Farmaya  Hai  Aur  Aise  Naamo  Se  Bachna  Chahiye  Jin  Me  Tauheen  Ka 
Shaibaa  Bhi  Maujood  Ho 

Our  Other  Pamphlets 


Bahaar  -e-  Tehreer  (5  Parts) 

(llmi,  Tehqeeqi  Aur  Islahi  Tehreero  Ka  Majmua) 
Hazrate  Bilal  Ke  Islam  Laane  Ka  Waqiya 
Gaana  Bajana  Band  Karo 

Ghaire  Sahaba  Mein  Radiallaho  Ta'ala  Anho  Ka  Istemal 
Hazrate  Bilal  Ka  Rang  Kaala  Nahin  Tha 
Furooyi  Ikhtelafaat  Rahmat  Hain 
Hazrate  Owais  Qarni  Ke  Daant 
Karbala  Se  Mutalliq  Kuchh  Jhoote  Waqiyaat 
More  Pamphlets  Coming  Soon 


